ایران تقویمی-ایران و افغانیستاندا رسمی ایستیفاده ده اولان تقويم. تقويم عمر خیامين ايشتيراکی ايله حاضيرلانميشدير و مۆعاصير دؤوره قدر بير نئچه دفعه اۆستونده دقيقلشديريلمه آپاريلميشدير. بو تقويمده تاريخین باشلانیشی هيجرتدن (محمد پئيغمبرين ۶۲۲-جی ايلده مکه دن مدینه‌يه کؤچمه‌سی) حسابلانير، آمما کلاسسيک هیجری قمری تقویمی اولان هيجری تقويميندن فرقلی اولاراق ايران تقويمی گونش ايلينه اساسلانير. اونا گؤره ده اونون آيلاری ايلين هميشه عئينی زامانلارينا دنگ گلير. ايلين باشلانغیجی يازین گئجه-گوندوز برابرليگی گۆنو حساب اولونور (نوروز بایرامی).